Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. mája 2002
K materiálu č. 3613/2002
K bodu č. 29.	
     

S T A N O V I S K O

k návrhu zákona o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia    

                                                                   I
Návrh zákona o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia predkladá na rokovanie vlády SR minister práce, sociálnych vecí a rodiny SR mimo Plánu legislatívnych úloh vlády SR na rok 2002.
                                                                         II
Účelom návrhu zákona je vytvoriť právny základ pre zvýšenie dôchodkov, ktoré sú vymedzené v § 1 zákona č. 46/1991 Zb. o zvyšovaní dôchodkov.
                                                                      III
Všeobecná časť dôvodovej správy obsahuje doložku zlučiteľnosti. Doložka zlučiteľnosti obsahuje všetky formálne i obsahové náležitosti obligatórne požadované prílohou č. 1 legislatívnych pravidiel vlády.
                                                                      IV 
Problematika návrhu zákona nepatrí medzi priority aproximácie uvedené v čl. 70 Európskej dohody o pridružení, ani medzi priority tzv. Bielej knihy. Problematika návrhu zákona ďalej nepatrí medzi priority podľa Partnerstva pre vstup, aktualizovaného znenia NPAA, ani záverov vyplývajúcich zo screeningových rokovaní.
                                                                       V
V práve ES je problematika sociálneho zabezpečenia a zvyšovania dôchodkov riešená na základe princípu subsidiarity ( t.j. reguláciou na úrovni Spoločenstva len v prípade, ak si to ciele činnosti vyžiadajú a ak ich možno lepšie dosiahnuť na danej úrovni), čím zostáva v pôsobnosti národných právnych systémov s cieľom rešpektovať špecifickosť a originalitu systémov sociálneho zabezpečenia a zvyšovania dôchodkov vo vnútri členských štátov. 
                                                                      VI 
Sekcia Inštitút pre aproximáciu práva ÚV SR neuplatňuje k návrhu žiadne pripomienky.

Bratislava	14.05.2002	
Vypracoval:	Mgr. Lenka Hmírová
	
Tel.:	57295607

JUDr. Mária Krošlákovágenerálna riaditeľka